લખનૌઃ ક્રિકેટ દ્વારા કરોડો રૂપિયા કમાતા ટીમ ઇન્ડિયાના સુરેશ રૈના, ફિલ્મ અભિનેતા અને સાંસદ રાજ બબ્બર સહિત ૧૦૦થી વધુ યશ ભારતી સન્માન મેળવનારા લોકોએ ૫૦ હજાર રૂપિયાના માસિક પેન્શન માટે આવેદન મોકલ્યું છે. ઉત્તર પ્રદેશ સરકારે આ પેન્શન યોજના યશ ભારતી અને પદ્મ સન્માન મેળવનારા એ લોકો માટે શરૂ કરી હતી, જેઓનું જન્મસ્થળ કે કર્મભૂમિ ઉત્તર પ્રદેશમાં હોય. યશ ભારતીથી સન્માનિત ૧૪૧ લોકોને ઉત્તર પ્રદેશના સાંસ્કૃતિક વિભાગ દ્વારા પેન્શન માટે આવેદનપત્રનું ફોર્મેટ મોકલવામાં આવ્યું હતું. આવેદનની અંતિમ તા. ૩૧ જાન્યુઆરી હતી. આ યોજનામાં ૧૦૮ લોકોએ પેન્શન માટે આવેદન આપ્યું છે.